Az iskolai kert a biológia tanításának szolgálatában. 
77 
lökét alkotnak. Ezek az indák tehát a szaporodás előmozdí- 
tására valók, miután az ibolya gyéren szaporodik magvak révén. 
A szamóca (Fragaria vesca) és a télizöld meténg (Vinca 
minor) az ibolyáéhoz hasonló indákat hajtanak. 
Az ostorindás infü (Ajuga reptans) indái a csúcsukon 
gyökeret vernek és levélrozettát fejlesztenek; a többi részök 
pedig ősszel elhal. 
A házi fülfii (Sempervivum tectorum) levélrozettájából, 
az alsó levelek hónaljából, indák fakadnak, amelyek csúcsukon 
új rozettát fejlesztenek. 
2. Sai'jhagymák és sarjgamók. 
A tüzes liliom (Lilium bulbiferum) leveleinek hónaljában 
sarjhagymák képződnek, melyek ősszel leválnak; a szél meg- 
rázza a merev szárat s ilymódon szétszóródnak a hagymácskák. 
A gumótermö fogasír (Dentaria bulbifera) a tüzes liliom- 
hoz hasonló módon szaporodik sarj hagymákkal. 
A gumótermö körontó (Saxifraga bulbifera): mint a 
fogasír. 
A saláta boglárka (Ranunculus ficaria) alsóbb leveleinek 
hónaljában sarjgumók képződnek. (Búza-eső. Mennyei árpa.) 
Megjegyzés. Miután évkönyvünk terjedelmét az e célra 
megállapított fedezethez kellett szabni, cikkelyem megírásánál 
lehető rövidségre kellett törekednem. Ez okból kénytelen voltam 
lemondani arról is, hogy a virág biológiájából a rovarok révén 
való megporzás egyes eseteit leírjam. Az ismertetésemben ez 
irányban mutatkozó hiányok tehát ennek a körülménynek 
tudandók be. 
